**Együttműködési Megállapodás**

Mely létrejött egyrészről:

**Pápakovácsi Német Nemzetiségi Önkormányzat** (Pápakovácsi, Fő u. 19.)   
Képviseli: **Szabadi Sándor elnök**

másrészről

**Kup község Német Nemzetiségi Önkormányzat** (Kup, Fő u. 76.)   
Képviseli: **Varga Éva Teréz elnök**

között alulírott napon az alábbiak szerint:

A nemzetiségek jogairól szóló 2011.évi CLXXIX törvény 10 § (1) bekezdése rögzíti: „a nemzetiségi önkormányzatok alapvető feladata a nemzetiségi érdekek védelme és képviselete a nemzetiségi önkormányzati feladat- és hatáskörének gyakorlásával.”

Ugyanezen törvény 17 § kimondja:” A Nemzetiségek elidegeníthetetlen közösségi joga: a) önazonosságuk megőrzése, ápolása, átörökítése, b) történelmi hagyományaik, nyelvük megőrzése és fejlesztése, tárgyi- és szellemi kultúrájuk ápolása és gyarapítása.”

A Pápakovácsi Német Nemzetiségi Önkormányzat, a Kup község Német Nemzetiségi Önkormányzata a legmesszebbmenőkig egyetért a fenti célokkal, azok megvalósítását együttműködési megállapodás keretében minden rendelkezésre álló szellemi, anyagi- és szakmai eszközzel támogatja.

1. Az együttműködő felek megállapodnak abban, hogy a fenti célok elérése érdekében 2017. június 17-én közös kirándulást szervez a két település (Pápakovácsi és Kup) lakóinak részvételével.
2. A kirándulás programját a megállapodás melléklete tartalmazza. Elsődleges célja a kirándulásnak Pilisszentivánon a német nemzetiségi tájház és nemzetiségi tanösvény látogatása.
3. A kirándulás költségeit megállapodó felek közösen viselik, Kup község Német Nemzetiségi Önkormányzata az utazási költséget, Pápakovácsi Német Nemzetiségi Önkormányzat a belépők, idegenvezető költségeit vállalja.
4. A szerződő felek a szerződést, mint akaratukkal mindenben megegyezőt jóváhagyólag aláírták.

**Pápakovácsi**, 2017. május 25.

|  |  |  |
| --- | --- | --- |
| ………………………….. |  | …………………………….. |
| **Szabadi Sándor**  NKÖ elnök, Pápakovácsi |  | **Varga Éva Teréz**  NKÖ elnök, Kup |