**Együttműködési Megállapodás**

Mely létrejött egyrészről:

**Kup Német Nemzetiségi Önkormányzat**  ( 8595 Kup, Fő utca 76.)

Képviseli: Varga Éva Teréz elnök

másrészről:

Jókai Mór Városi Könyvtár ( 8500 Pápa, Fapiac tér 14.)

Képviseli: Dr. Hermann István igazgató

között alulírott napon az alábbi feltételekkel:

A nemzetiségek jogairól szóló 2011.évi CLXXIX törvény 10.§ (1) bekezdése rögzíti: „ A nemzetiségi önkormányzatok alapvető feladata a nemzetiségi érdekek védelme és képviselete a nemzetiségi önkormányzati feladat- és hatáskörének gyakorlásával.”

Ugyanezen törvény 17.§-a kimondja: „ A Nemzetiségek elidegeníthetetlen közösségi joga:

* önazonosságuk megőrzése, ápolása, átörökítése
* történelmi hagyományaik, nyelvük megőrzése és fejlesztése, tárgyi- és szellemi kultúrájuk ápolása, gyarapítása.”

A Kupi Német Nemzetiségi Önkormányzat és a Jókai Mór Városi Könyvtár a maximálisan egyetért a fenti célokkal, azok megvalósítását minden szellemi, anyagi és szakmai eszközzel támogatja.

Az együttműködő felek megállapodnak abban, hogy a fenti célok elérése érdekében a Kupi Könyvtárhoz kapcsolódóan az alábbi nemzetiségi és kulturális területeken működnek együtt:

* A Kupi Könyvtár ellátása nemzetiségi könyvtári dokumentumokkal,
* Nemzetiségi és kulturális rendezvények szervezése,
* Nemzetiségi kiadványok elkészítése.

Az együttműködő felek megállapodnak abban, hogy az előző pontokban megnevezett célok megvalósításához - előzetes egyeztetés alapján - további közreműködők bevonása lehetséges. A felek az egyes témakörök esetében a felekre háruló feladatok tekintetében külön részletes megállapodást kötnek.

Az együttműködő felek kölcsönösen tájékoztatják egymást önálló programjaikról, eseményeikről.

A szerződő felek a szerződést, mint akaratukkal mindenben megegyezőt, jóváhagyólag aláírták.

Kup, 2017. május 25.

Dr. Hermann István Varga Éva Teréz

könyvtárigazgató NNÖ elnök, Kup