**Együttműködési Megállapodás**

Mely létrejött egyrészről:

**Pápakovácsi Német Nemzetiségi Önkormányzat** (Pápakovácsi, Fő u. 19.)   
Képviseli: **Szabadi Sándor elnök**

valamint,

**Kup község Német Nemzetiségi Önkormányzat** (Kup, Fő u. 76.)   
Képviseli: **Varga Éva Teréz elnök**.

másrészről a:

**Kastély Német Nyelvoktató Általános Iskola** (Pápakovácsi, Fő u. 20.) Képviseli Molnár Lászlóné igazgató.

A nemzetiségek jogairól szóló 2011.évi CLXXIX törvény 10 § (1) bekezdése rögzíti: „a nemzetiségi önkormányzatok alapvető feladata a nemzetiségi érdekek védelme és képviselete a nemzetiségi önkormányzati feladat- és hatáskörének gyakorlásával.”

Ugyanezen törvény 17 § kimondja:” A Nemzetiségek elidegeníthetetlen közösségi joga: a) önazonosságuk megőrzése, ápolása, átörökítése, b) történelmi hagyományaik, nyelvük megőrzése és fejlesztése, tárgyi- és szellemi kultúrájuk ápolása és gyarapítása.”

A Pápakovácsi Német Nemzetiségi Önkormányzat, a Kup község Német Nemzetiségi Önkormányzata és a Pápakovácsi Német Nyelvoktató Általános Iskola a legmesszebbmenőkig egyetért a fenti célokkal, azok megvalósítását együttműködési megállapodás keretében minden rendelkezésre álló szellemi, anyagi- és szakmai eszközzel támogatja.

1. Az együttműködő felek megállapodnak abban, hogy a fenti célok elérése érdekében 2017. június 26-tól 2017. július 4-ig német nemzetiségi tábort szerveznek az iskola tanulói részére.
2. A táborban részt vevő tanulók kiválasztása az iskola jogköre. A tábor programjainak lebonyolításában az iskola pedagógusai vesznek részt.
3. A tábor költségeit a Pápakovácsi és a Kupi Német Nemzetiségi Önkormányzatok vállalják. Kup Község Német Nemzetiségi Önkormányzata 600.000 Ft-ot, Pápakovácsi Német Nemzetiségi Önkormányzata 150.000 Ft-ot biztosít a lebonyolításra.
4. A szerződő felek a szerződést, mint akaratukkal mindenben megegyezőt jóváhagyólag aláírták.

**Pápakovácsi**, 2017. május 25.

|  |  |  |
| --- | --- | --- |
| ………………………….. | ………………………….. | ………………………….. |
| **Szabadi Sándor**  NKÖ elnök, Pápakovácsi | **Varga Éva Teréz**  NKÖ elnök, Kup | **Molnár Lászlóné**  Német Nyelvoktató Általános Iskola  igazgató |